Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 841

(2) Ha a Felek az értesítést követő 30 napon belül nem tudnak megállapodni az értesítésben foglalt intézkedésnek a 14.2. cikkben említett rendelkezésekkel való összeegyeztethetőségét illetően, a panaszos Fél írásban kéri az eredeti választottbírói testület döntését a kérdésben. Erről a kérelemről értesíteni kell a bepanaszolt Felet és a Kereskedelmi Bizottságot. A választottbírói testület a kérelem benyújtásának időpontjától számított 45 napon belül értesíti döntéséről a Feleket és a Kereskedelmi Bizottságot. Ha a választottbírói testület úgy dönt, hogy a teljesítés érdekében hozott valamely intézkedés összhangban áll a 14.2. cikkben említett rendelkezésekkel, akkor a kötelezettségek felfüggesztését meg kell szüntetni.

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes